ועדת העבודה, הרווחה והבריאות, כנסת 16, פרוטוקול מספר 293, 2004-11-29 12:00

שאול יהלום: אני פותח את הישיבה.

שאול יהלום: נמצא אתנו מציע החוק, חבר הכנסת דוקטור אחמד טיב, שהציע חוק וקיבלנו את החוק בקריאה טרומית וגם בקריאה ראשונה.

שאול יהלום: עכשיו אנחנו נמצאים לקראת קריאה שניה ושלישית, כאשר המליאה קיבלה את החוק.

שאול יהלום: היועצת המשפטית, תנסי לחבר אותנו להצעות שהוצעו בישיבה הקודמת.

ג'ודי וסרמן: בפקודת בריאות הציבור (מזון) קיימת סמכות כללית לשר הבריאות להתקין תקנות בכל מיני עניינים שנוגעים במזון.

ג'ודי וסרמן: השר קבע שורה של תקנות בנושאים שונים, אולם אין תקנות שמתייחסות לנושא הספציפי הזה של אזהרה על סכנת חנק במכירת פיצוחים וכדומה.

ג'ודי וסרמן: הצעת החוק שבפנינו מוסיפה סעיף מסמיך נוסף, אשר קובע שהשר יהיה חייב לקבוע הוראות בדבר הסימונים והאזהרות על גבי אריזה של פיצוחים ובמקום ממכר פיצוחים בתפזורת וכן לגבי נקניקיות.

ג'ודי וסרמן: הבינותי ממשרד הבריאות, שהם גיבשו טיוטה של תקנות של העניין הזה, שלא מונחת היום לאישור אלא רק לעיון.

ג'ודי וסרמן: בדיון הקודם במשרד הבריאות הם נתנו לוועדה רשימה של סוגי פיצוחים שיש בהם סכנה: בוטנים, שקדים, גרעיני חמניות וכולי, כפי שמופיע בהצעת החוק שאושרה בקריאה הראשונה.

ג'ודי וסרמן: הם היו צריכים לבוא עם רשימה מעודכנת יותר ומדויקת יותר.

שאול יהלום: יפה.

שאול יהלום: יש למישהו טענה נגד אישור החוק, לא על התוכן.

שאול יהלום: מבחינת הפרוצדורה, האם למישהו ממשרדי הממשלה יש איזו שהיא השגה לגבי אישור החוק לקריאה שניה ושלישית?

שאול יהלום: על פרטית תכף נדבר.

שאול יהלום: אנשי משרד הבריאות, גברת גוטמן, את מסכימה שנאשר, נכון?

שרון גוטמן: הבנתי בישיבה האחרונה, שהתקנות יחליפו את הצעת החוק - -

שאול יהלום: אבל אין תקנות.

שרון גוטמן: יש טיוטה.

שאול יהלום: בסדר, אבל מאחר ואין תקנות - -

שרון גוטמן: אני התבקשתי להגישה טיוטה לוועדה.

שרון גוטמן: הטיוטה היא סופית ואמורים להגיש אותה למשרד המשפטים.

שרון גוטמן: הבנתי שלמשרד התעשייה והמסחר אין התנגדות, ולכן אני לא רואה מניעה להמשיך בהתקנת התקנות ולייתר את הצעת החוק.

שאול יהלום: ואם אנחנו כן נעשה את החוק, מה אכפת לך שזה יהיה בחוק?

שרון גוטמן: בשביל מה לחייב את השר להתקין את ההוראות אם יש כבר תקנות?

ג'ודי וסרמן: הוא ממילא מתכוון להתקין תקנות.

שרון גוטמן: נכון, יש כבר טיוטה כזאת.

שרון גוטמן: אז מה תוסיף הצעת החוק?

שאול יהלום: אין עוד תקנות.

שאול יהלום: יש טיוטה של תקנות.

שרון גוטמן: זו טיוטה סופית, שכל מה שתלוי בינה לבין הוצאה לפועל של התקנות זה אישור של משרד המשפטים לגבי הנוסח, שזה גם הצעת החוק תצטרך לעבור איזה שהוא שינוי נוסח וזהו.

שרון גוטמן: ולבוא לוועדה לאישור סופי.

שאול יהלום: בסדר.

שאול יהלום: את יודעת, שבאים חברי משקיעים את ניסיונם, מגישים הצעות חוק.

שאול יהלום: בדרך כלל, אנחנו באים לקראתם מבחינה זאת שראויים חברי הכנסת ששמם ירשם בתולדות המדינה שהם הוסיפו נדבכים לספר החוקים.

שאול יהלום: אנחנו מדי פעם פונים לממשלה, גם אם הממשלה מציעה הצעת חוק, אנחנו מצרפים את חברי הכנסת להצעת החוק.

שאול יהלום: כאן מדובר בתקנות שיכול להיות שאנחנו יכולים להוסיף שהשר רשאי להוסיף על הרשימה ולסמן - -

ג'ודי וסרמן: מה בעצם מוסיפה הצעת החוק לעומת החוק הקיים?

ג'ודי וסרמן: היום, בסעיף 3 לפקודת בריאות הציבור יש סמכות רשות: המנהל רשאי באישור שר הבריאות, להתקין תקנות בקשר לשורה של דברים.

ג'ודי וסרמן: סמכות רשות ולא סמכות חובה.

ג'ודי וסרמן: הצעת החוק כאן, סעיף 3א מדברת על חובה על השר.

ג'ודי וסרמן: השר יקבע הוראות בעניין.

ג'ודי וסרמן: זה השוני הראשון.

ג'ודי וסרמן: דבר שני, מדובר כאן ספציפית בנושא של הדברים שגורמים לחנק, מה שלא מצוין ספציפית בחוק הקיים.

ג'ודי וסרמן: שוב, יש סמכות במסגרת הסמכות הכללית, כאן יש סמכות ספציפית בעניין הזה.

ג'ודי וסרמן: דבר שלישי, שאולי הוועדה תרצה להוסיף זה אישור הוועדה לעניין התקנות האלה.

ג'ודי וסרמן: אני באמת לא יודעת מה הוועדה תחליט בעניין הזה וסמכות לקבוע, שתקנות ראשונות, לפי הצעת החוק הזאת יוגשו עד לפרק זמן שיקבע על ידי הוועדה.

שאול יהלום: הייתי שואל את המציע, אני הייתי מציע לקבל את החוק שלך לקריאה שניה ושלישית ולומר בסעיף זה, לא הייתי מפרט.

שאול יהלום: הייתי אומר רק את הרישא, הפסקה של 3א - -

ג'ודי וסרמן: אז הסיפא לא ברור.

שאול יהלום: למה?

שאול יהלום: פיצוחים ונקניקיות.

שאול יהלום: השר יקבע את כל הדברים האלה עם הרשימה.

שאול יהלום: הרשימה היא: גרעינים, אגוזים, גרעיני אבטיח, גרעיני דלעת, גרעיני חמניות, אגוזי פיסטוק, אגוזי מקדמיה, אגוזי קשיו, אגוזי לוז, אגוזי מלך, אגוזי פקאן, אגוזי ברזיל, אגוזי בוטנים.

שאול יהלום: איפה יש אגוזי קשיו?

ג'ודי וסרמן: אבל יש סמכות.

ג'ודי וסרמן: וכן סוגים נוספים שיקבע השר...

שאול יהלום: יפה.

שאול יהלום: אז בואו נכתוב כאן שהשר יקבע שהוא נתן הוראות בדבר חובת סימון אזהרה על גבי אריזות לפיה יש באכילתם על ידי ילדים סכנת חנק.

שאול יהלום: כן יהיה סימון אזהרה של המוצרים האמורים.

שאול יהלום: זה החוק.

שאול יהלום: מכאן ואילך השר ימלא את התקנות ויכתוב את נוסח התקנה ואת רשימות הפיצוחים.

ג'ודי וסרמן: לא ברור מה זה פיצוחים.

ג'ודי וסרמן: אם המחוקק מחליט שיש חובה על השר לקבוע תקנות צריך להיות ברור מה הוא חייב לקבוע.

ג'ודי וסרמן: אני חושבת, שלא נכון להוריד את הרשימה של הפיצוחים.

שאול יהלום: אבל אז, למה הוא לא הכניס קשיו ולא הכניס ברזיל?

ג'ודי וסרמן: זה לרבות.

ג'ודי וסרמן: אבל אם הוועדה תכניס - -

אחמד טיבי: הערה למשרד הבריאות: כאשר הבאנו את הצעת החוק לפה, היה כאן נציג משרד הבריאות, פרופסור אמיתי והוא עודד את החוק וביקש להוסיף את הנקניקיות.

אריה אלדד: אגב, לא ברור לי העניין של הנקניקיות לגמרי.

אריה אלדד: יש תגובה ריאתית ודוקטור טיבי יודע את זה, תגובה ריאתית ספציפית של פיצוחים, שבגללם נגרם חנק.

אריה אלדד: זה לא רק הגוף שתופס מקום אלא גם התגובה של הרקמות לזה.

אריה אלדד: ונקניקיות, כמו שאר סוגי מזון, כשאדם מקדים קנה לוושט עלולים לגרום לחנק ואין שום הבדל למאכלים אחרים.

אחמד טיבי: אגיד לך למה, בגלל עליה סטטיסטית במקרי חנק מנקניקיות אצל ילדים.

אחמד טיבי: הוא אמר: תעזרו לנו ותצרפו גם את הנקניקיות.

אחמד טיבי: זו בקשת משרד הבריאות.

שאול יהלום: אני קורא את דבריו של פרופסור יונה אמיתי מהישיבה הקודמת: "צריך להרחיב את זה יותר, באותה הזדמנות ולהכליל גם נקניקיות.

שאול יהלום: שמענו כולנו בתקשורת על כמה מקרים של החנקות ילדים בעת אכילת נקניקיות.

שאול יהלום: זה יותר ויותר פופולארי, זה מזון נפוץ מאוד היום.

שאול יהלום: צריך לנקוט אזהרה באכילת נקניקיות על ידי ילדים ולהבהיר, שיש לחתוך אותן בצורה מסוימת.

שאול יהלום: " עוד הוא ממשיך: "יש להימנע מלתת נקניקיות שלמות לתינוקות ולפעוטות.

שאול יהלום: יש לחתוך אותן לרוחב לפרוסות קטנות ולא לאורך.

שאול יהלום: "

אריה אלדד: זה יכול לקרות גם עם תפוחי אדמה.

שאול יהלום: לא.

שאול יהלום: צריך לחשוב האם יש לזה גבול?

שאול יהלום: מה עם מלפפונים?

שאול יהלום: אז הוא עונה: "מלפפונים לא נחשבים לבעיה.

שאול יהלום: " אני שואל: מה עם גזר?

שאול יהלום: אין לזה גבול.

שאול יהלום: אז מה, יתחילו להזהיר לא לאכול גזר?

שאול יהלום: אז הוא עונה: "אם נכלול את הפיצוחים שקודם ניסית להגדיר אותם ואת הנקניקיות, לדעתי זה מעל 90% של המקרים.

שאול יהלום: " פרופסור אלדד, כאן יש נציגים של ארגון שנקרא "בטרם", שהמייסדים זה פרופסור יהודה דנון ודוקטור מיכל חמו-לוטם מנכ"ל הארגון.

שאול יהלום: הם ועד מנהל עם כל מיני רופאים וכולי.

שאול יהלום: הם כותבים כך: הסיכון בנקניקיה, רוב הנקניקיות עגולות ובעלות קוטר המתאים בדיוק לחסימת קנה הנשימה של ילדים.

שאול יהלום: בנוסף, לנקניקיה מרקם החלק העלול לגרום לכך שתגלוש במהירות אל עבר דרכי הנשימה.

שאול יהלום: רוב הציבור חותך את הנקניקיה לטבעות וכך מתגבר הסיכוי לחסימת דרכי הנשימה.

שאול יהלום: חיתוך הנקניקיה לאורכה מבטל את צורתה העגולה ומקטין את קוטרה.

חזקיה ישראל: זה בדיוק כמו גזר.

אריה אלדד: אני מוכן להתווכח גם על האמיתות המדעיות הכלולות בהצהרה הזאת משום שיש כלל אחד שאומר מהו קוטר קנה הנשימה של ילד: כקוטר הזרת שלו.

אריה אלדד: כל מרדים יודע את זה, כשהוא צריך לבחור את גודל הצינור שהוא מכניס אל קנה הנשימה, הוא מסתכל על קוטר הזרת של הילד ולדעתי, בילדים עד גיל 5 אין שום קשר בין הנקניקיה והזרת.

אריה אלדד: זה נראה לי סתם משהו לא לעניין בכלל.

טלי שטיין: זה אילוסטרציה לזה שזה לא צריך להיות בחקיקה ראשית.

שאול יהלום: פעוט בן שנה וחצי מנתניה נחנק למוות לאחר שאכל נקניקיה - -

אריה אלדד: הוא יכול היה להיחנק גם מתפוח אדמה.

אחמד טיבי: סטטיסטית זה כמעט ולא קורה.

אריה אלדד: יש חובת דיווח מחנק על גזר?

שאול יהלום: לא, השאלה היא אם מה שאמר יונה אמיתי זה נכון.

שאול יהלום: הוא אומר שנקניקיות ופיצוחים זה 90%.

שאול יהלום: אבל ילד לא אוהב גזר.

שאול יהלום: נקניקיה הוא אוהב.

שאול יהלום: לילדים מומלץ לחתוך לאורך.

שאול יהלום: תהיה אזהרה על האריזה.

שאול יהלום: מה הוא מבקש.

שאול יהלום: שעל האריזה יהיה כתוב שלילדים מגיל 5 מומלץ לחתוך לאורך.

שאול יהלום: הוא לא אוסר שום דבר.

שאול יהלום: הוא רק אומר שתהיה אזהרה על האריזה.

שאול יהלום: מה הבעיה?

אריה אלדד: אין לי בעיה.

אריה אלדד: זה נראה לי מיותר.

חזקיה ישראל: אנחנו חושבים שלפיצוחים יש היגיון ואין לנו בעיה עם זה.

חזקיה ישראל: לגבי נקניקיות, לא מובן לנו מה מכניסים פה נקניקיות לעניין של פיצוחים.

חזקיה ישראל: גם הכותרת של החוק היתה פיצוחים ומה שאומר פרופסור יונה אמיתי, באותה מידה ילד יכול היה להיחנק ממזון אחר או ממשהו אחר ואין סוף לעסק הזה.

חזקיה ישראל: יש לזה משמעויות ואני מציע, להשאיר את זה ברמת הפיצוחים שעל זה אין ויכוח ונעזוב את הנקניקיות לנפשן.

שאול יהלום: אני שואל אותך: אם אנחנו היינו אוסרים משהו, אני מבין.

שאול יהלום: אבל מה אנחנו מבקשים?

שאול יהלום: שעל האריזה של הנקניקיות יהיה כתוב שבמידה ונותנים לילדים, נא לחתוך את הנקניקיות לאורך.

שאול יהלום: אומרים לך רופאים, פרופסור אמיתי אמר את זה בישיבה הקודמת.

שאול יהלום: הקראתי לך.

שאול יהלום: הוא ביקש להוסיף נקניקיות, אפילו המציע לא ביקש.

שאול יהלום: אז אתה מתמודד אתו?

חזקיה ישראל: כן.

שאול יהלום: אני חושב שאתה מגזים.

טלי שטיין: אני רואה חובה לעצמי לא רק כנציגת משרד המשפטים אלא נציגת מחלקת ייעוץ וחקיקה, להצביע על כך שאנחנו עוסקים בחקיקה ראשית וכל הויכוחים כאן אולי זה אילוסטרציה לזה שזה מאוד יפה ואולי נחוץ, אבל לאו דווקא לחקיקה ראשית.

טלי שטיין: אנחנו רוצים להוסיף סעיף שהוא מיותר, הוא קיים במידה זו או אחרת וכן, הוא בעל רמת הפשטה שלא מתאימה לחקיקה ראשית, היא מתאימה לתקנות.

טלי שטיין: התקנות עומדות להיות מותקנות בקרוב.

טלי שטיין: זה נראה לי לא נכון מבחינת מדיניות חקיקתית שכנסת ישראל תוסיף את הסעיף הזה, למרות שהוא רצוי.

שאול יהלום: החוק שמאפשר את התקנות, ממתי הוא?

טלי שטיין: שנים רבות.

טלי שטיין: 25 שנים.

שאול יהלום: המקרים שפעוטות נחנקו ומשרד הבריאות מתריע על כך ידועים.

שאול יהלום: זה לא דבר חדש.

שאול יהלום: 25 שנים לא בא משרד הבריאות ומשרד המשפטים ותיקן תקנות.

שאול יהלום: בא חבר כנסת ודרך אגב הוא גם רופא ומציע.

שאול יהלום: ביום שהוא מציע, פתאום יש טיוטת תקנות.

שאול יהלום: אני לא סותר אותן, אבל בגלל זה שנמחק את החוק אחרי 25 שנה?

טלי שטיין: אנחנו יודעים שהרבה דברים צריכים להיות מחוקקים.

טלי שטיין: משרד המשפטים - זה לא בתחום הטריטוריה שלו.

טלי שטיין: שנית, שאלתי את דוקטור טיבי למה אין חלקים של לגו?

טלי שטיין: כמה ילדים נחנקים מלגו?

טלי שטיין: אז אולי צריך לכתוב גם לגו.

טלי שטיין: בכל מקרה, יש הרבה דברים שעשויים להיות בגדר סכנה לילדים וכשעושים חקיקה, צריך לחשוב על רמות הפשטה, מה מתאים לתקנות.

שאול יהלום: במשחקים, כשאני קונה משחק, יש אזהרה מעל גיל 3.

שאול יהלום: למה את אומרת שזה לא קיים?

וילמה מאור: גם בלגו יש אזהרה.

אביטל אפל פנקס: יש חובת סימון.

שאול יהלום: נכון שהילד יכול להיחנק גם מהדבר הזה.

שאול יהלום: הוא יכול גם לרדת ולהידרס, אנחנו לא שמים שלט בכל מקום.

שאול יהלום: אבל ילד קטן במשפחה, ההורים לא מודעים לעניין והם נותנים לו נקניקיות מראש.

שאול יהלום: זה מזון.

שאול יהלום: זה לא צבע, זה לא דבר שמוזהרים עליו.

שאול יהלום: את אומרת לו: מותק לי, תאכל נקניקיות ובסוף מתברר, שלא חתכו את זה לאורך אלא חותכים לו את זה לרוחב.

שאול יהלום: אז באים ואומרים שיש דברים שמה, הוא המציא את זה אחמד טיבי?

טלי שטיין: הוא צודק, אבל למה בחקיקה ראשית?

שאול יהלום: זו הבעיה?

שאול יהלום: עונש למשרד המשפטים ומשרד הבריאות ש-25 שנה לא עשו כלום.

טלי שטיין: העונש הוא לכנסת ישראל ולמדינת ישראל.

טלי שטיין: אחמד טיבי: וואו, וואו.

ג'ודי וסרמן: למה זה לא מתאים לחקיקה ראשית?

ג'ודי וסרמן: לא מחויב המציאות כי זה כלול, אבל למה סעיף מסמיך לא מתאים לחקיקה ראשית?

טלי שטיין: יש סעיף מסמיך.

שאול יהלום: ברור שיש, אבל 25 שנה לא השתמשתם בו.

טלי שטיין: בסדר, אבל הגענו עד הלום?

שאול יהלום: אני לא בטוח.

שאול יהלום: מאיפה את יודעת?

שאול יהלום: אין לנו כאן תקנות שהותקנו אתמול.

שאול יהלום: זאת טיוטת תקנות.

שאול יהלום: אין כאן מכתב מהשר שמבקש מהוועדה לתקן אותן.

טלי שטיין: אולי שרון יכולה להשיג.

טלי שטיין: אתה מחוקק משהו מיותר.

טלי שטיין: מבחינה חקיקתית אין טעם לעשות דברים מיותרים.

טלי שטיין: בכלל אין טעם לעשות דברים מיותרים.

שאול יהלום: את יודעת שחוק ההסדרים הוא מיותר?

שאול יהלום: כך קבע בג"ץ ובכל זאת, אנחנו נתעסק בו חודשים ארוכים ואפילו בג"ץ התעסק והיועץ המשפטי לממשלה.

שאול יהלום: אז כאן יש לך דבר שהוא מיותר ונכון.

שאול יהלום: חבר הכנסת אלדד, אתה בעד החקיקה?

אריה אלדד: כן.

שאול יהלום: אז אנחנו מחוקקים את החוק לקריאה שניה ושלישית.

שאול יהלום: אני מציע, שאנחנו נכניס כמה יותר כללי והשר יוציא תקנות תוך 6 חודשים.

ג'ודי וסרמן: תקנות ראשונות יותקנו תוך 6 חודשים.

שאול יהלום: כן, באישור הוועדה.

שאול יהלום: ואז, יצאנו לידי חובת החוק של אחמד טיבי בספר החוקים.

שאול יהלום: יצאנו לידי חובת הפרטים על ידי השר וכולי.

שאול יהלום: בסדר?

טלי שטיין: יש כמובן דברים הרבה יותר גרועים - -

ג'ודי וסרמן: יתווסף שהתקנות יותקנו באישור ועדת העבודה, הרווחה והבריאות תוך 6 חודשים מיום קבלת החוק.

שרון גוטמן: מתי הם יוגשו לוועדה, כי אני לא יודעת להגיד מתי הם יותקנו.

ג'ודי וסרמן: הם יוגשו לעיון הוועדה בתוך 6 חודשים

שאול יהלום: מה זה ארגון "בטרם"?

מיכל קליין: הארגון עוסק בקידום בטיחות ילדים ומניעת פגיעות של ילדים.

שאול יהלום: זה ארגון וולונטרי?

מיכל קליין: כן.

מיכל קליין: זה ארגון ללא כוונות רווח, שבעצם היום גם שר הבריאות הכריז עליו כעל גוף לאומי שעוסק בנושא של בטיחות ילדים.

מיכל קליין: בראשו עומד פרופסור דנון.

מיכל קליין: אני אחראית על מידע ופיתוח בארגון.

מיכל קליין: אני מגיעה מתחום אחר בתחום הבריאות.

מיכל קליין: אני רוצה להתייחס למה שפרופסור אלדד אמר וגם נציג התאחדות התעשיינים.

מיכל קליין: אני אתן דוגמה אחרת שקרובה לחבר הכנסת אלדד בנושא של כוויות: אנחנו יודעים שאם אנחנו רוצים לעשות משהו בכוויות, בסופו של דבר אנחנו מסתכלים על מה המסה של הילדים שנפגעים ואנחנו כותבים לפי זה מה אנחנו רוצים לקדם.

מיכל קליין: אני חושבת שגם מתפקידנו פה, שאנחנו מסתכלים גם על נושא של חנק, אנחנו צריכים לראות מה בעייתי, ממה ילדים נפגעים ולפי זה לחוקק את התקנים.

מיכל קליין: לא יתכן שבכל מעון יום, בכל מקום מגישים לילדים נקניקיות והם נחנקים מזה.

מיכל קליין: בהחלט יש פעילות הסברתית.

מיכל קליין: בנושא של צעצועים, כאשר אדם הולך לקנות צעצוע לילד שלו, דבר ראשון הוא מסתכל האם זה מתאים לגיל של הילד שלו ולא מתווכח האם זה טוב או לא טוב.

שאול יהלום: יש לי את התקנות.

שאול יהלום: אני אומר לך על הנקניקיות שבאותיות קריאות יהיה כתוב כך: לילדים מתחת לגיל 5 מומלץ לחתוך לאורך ולרצועות דקות.

שאול יהלום: למה אתה מתנגד לזה?

חזקיה ישראל: צריך להטביע את זה על המוצר עצמו.

חזקיה ישראל: אם משרד הבריאות, בצדק, רוצה לעשות פעילות הסברתית בתחומים כאלה ואחרים, אף אחד לא מונע ממנו שיעשה בחתיכות כאלה או בחתיכות כאלה.

חזקיה ישראל: לא צריך להטביע את זה על המוצר.

שאול יהלום: מה אכפת לך?

שאול יהלום: אומרים לך שילד אחד לצורך העניין, אמיתי אמר יותר.

שאול יהלום: כל המציל נפש אחת.

שאול יהלום: ילד אחד במדינה נחנק ודאי מנקניקיות.

שאול יהלום: מעולם לא חשבתי שאני צריך לתת לילד שלי נקניקיה ולחתוך אותה לאורך.

שאול יהלום: מעכשיו אני אדע.

חזקיה ישראל: אז למה לכתוב את זה?

שאול יהלום: למה על הסיגריות אתה כותב שזה מסוכן?

שאול יהלום: למה על הפיצוחים אני אכתוב?

חזקיה ישראל: הסיגריה מסוכנת.

אחמד טיבי: גם נקניקיה לילדים מסוכנת.

אחמד טיבי: מתים מזה באופן מיידי.

אחמד טיבי: מסיגריה לא.

שאול יהלום: מה כתוב?

שאול יהלום: שמומלץ לחתוך לאורך.

שאול יהלום: אתה מהתאחדות התעשיינים עוד מקבל תמריץ לקנות סכינים.

שאול יהלום: אני חושב שאישרנו את החוק.

שאול יהלום: מי בעד – 3 נגד – אין נמנעים - אין

שרון גוטמן: יש לדעתי קצת בעיות בנוסח.

שרון גוטמן: יש התייחסות לא לעניין של ממרחים וגרעיני תירס.

שרון גוטמן: ברגע שכתובים חובה ואתם לא משאירים איזו שהיא אופציה להרחבה, אני לא יודעת מה יהיה עוד שנה או עוד שנתיים.

שרון גוטמן: לגבי פופקורן וחמאת בוטנים שיש חתיכות בפנים.

ג'ודי וסרמן.: אבל זה בוטנים.

שרון גוטמן: כן, אבל כאן הגדרת פיצוחים ולא הגדרת ממרחים.

שרון גוטמן: בתקנות הגדרנו ממרחים והוספנו את זה.

שרון גוטמן: אני לא רוצה שתהיה לי רשימה שאני לא אוכל להכניס את זה.

שאול יהלום: ההכללה תהיה טובה לכל מה שהם קבעו בתקנות.

שרון גוטמן: יכול להיות שבעוד שנתיים יהיו דברים אחרים.

ג'ודי וסרמן: את יכולה להתקין את התקנות גם מכוח סעיף 3 וגם מכוח סעיף 3א, אבל אם מחר תרצו להוסיף עוד משהו, תמיד יהיה אפשר להרחיב את התקנות מכוח סעיף 3.

חזקיה ישראל: כוונה לממרחים של גרעינים או סתם ממרחים?

קריאות: גרעינים.

שרון גוטמן: לפי מה שבררתי עם האקדמיה ללשון ומה שכתבתי בטיוטת התקנות זה שבוטן זה סוג של אגוז.

שרון גוטמן: אז צריך לעשות ניסוח אחר של ההגדרה.

שרון גוטמן: אני לא בטוחה שהיא לגמרי נכונה.

שאול יהלום: כתוב: אגוזי אדמה.

שרון גוטמן: נכון, אבל בהצעת החוק כתוב: בוטנים, שקדים, גרעיני חמניות, אגוזים.

שאול יהלום: אז את זה נוריד.

שאול יהלום: אנחנו נמצא הגדרה שנותנת לכם את כל התקנות מוכללת.

שאול יהלום: כמה שיותר בהכללה וכך נסייע לחקיקה הראשית, שתהיה יותר גבוהה מאשר התקנות.

שרון גוטמן: דבר אחרון: אין התייחסות לעניין פרסומת.

שרון גוטמן: אני מבינה, שהצעת החוק מתייחסת רק לסימונים על המוצרים עצמם.

שרון גוטמן: היא בעצם לא מחייבת את השר להתקין תקנות לגבי פרסומת אחרת באוכל.

שאול יהלום: לא.

שאול יהלום: תודה רבה, הישיבה נעולה.

שאול יהלום: אישרנו את החוק לקריאה שניה ושלישית.